A4-0332/98

Σύσταση της Ευρωπαϊκής Κεντρικής Τράπεζας για ένα κανονισμό του Συμβουλίου που αφορά την εφαρμογή ελάχιστων αποθεματικών από την Ευρωπαϊκή Κεντρική Τράπεζα (C4-0451/98 - 98/0808(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 5

>Αρχικό κείμενο>

(5) ότι το σύστημα για την επιβολή ελάχιστων αποθεματικών, προκειμένου να καταστεί αποτελεσματικό μέσο για την εκτέλεση των λειτουργιών της διαχείρισης της χρηματαγοράς και του νομισματικού ελέγχου, πρέπει να διαρθρωθεί κατά τρόπο ώστε η ΕΚΤ να έχει την ευχέρεια και την ευελιξία να επιβάλλει τη διατήρηση ελάχιστων αποθεματικών εντός του πλαισίου και σε συνάρτηση με τις μεταβαλλόμενες οικονομικές και χρηματοπιστωτικές συνθήκες που ισχύουν στα συμμετέχοντα Κράτη Μέλη[semigr ] ότι η ΕΚΤ μπορεί να επιβάλλει ελάχιστα αποθεματικά για υποχρεώσεις που απορρέουν από εκτός ισολογισμού στοιχεία, ιδίως αυτές οι οποίες είτε μεμονωμένα είτε σε συνδυασμό με άλλα στοιχεία του ισολογισμού ή εκτός ισολογισμού είναι συγκρίσιμες με τις υποχρεώσεις που εμφανίζονται στον ισολογισμό, προκειμένου να αποτραπεί η πιθανότητα καταστρατήγησης των σχετικών διατάξεων,

>Κείμενο μετά την ψηφοφορία στο ΕΚ>

(5) ότι το σύστημα για την επιβολή ελάχιστων αποθεματικών, προκειμένου να καταστεί αποτελεσματικό μέσο για την εκτέλεση των λειτουργιών της διαχείρισης της χρηματαγοράς και του νομισματικού ελέγχου, πρέπει να διαρθρωθεί κατά τρόπο ώστε η ΕΚΤ να έχει την ευχέρεια και την ευελιξία να επιβάλλει τη διατήρηση ελάχιστων αποθεματικών εντός του πλαισίου και σε συνάρτηση με τις μεταβαλλόμενες οικονομικές και χρηματοπιστωτικές συνθήκες που ισχύουν στα συμμετέχοντα Κράτη Μέλη[semigr ] ότι η ΕΚΤ μπορεί να επιβάλλει ελάχιστα αποθεματικά για υποχρεώσεις που απορρέουν από εκτός ισολογισμού στοιχεία, ιδίως αυτές οι οποίες είτε μεμονωμένα είτε σε συνδυασμό με άλλα στοιχεία του ισολογισμού ή εκτός ισολογισμού είναι συγκρίσιμες με τις υποχρεώσεις που εμφανίζονται στον ισολογισμό, προκειμένου να αποτραπεί η πιθανότητα καταστρατήγησης των σχετικών διατάξεων

[semigr ] ότι στοιχεία εκτός ισολογισμού, ιδιαίτερα παράγωγα χρηματοπιστωτικά στοιχεία, πρέπει, λόγω της ταχείας εξέλιξής τους, να περιλαμβάνονται στον υπολογισμό της βάσης των ελάχιστων υποχρεωτικών αποθεματικών λαμβάνοντας δεόντως υπόψη τα ιδιαίτερα χαρακτηριστικά τους[semigr ] ότι τούτο είναι ευκταίο όχι μόνο διότι στηρίζει την αποβλέπουσα προς τη σταθερότητα νομισματική πολιτική, αλλά και διότι συμβάλλει στη σταθερότητα του γενικού χρηματοοικονομικού συστήματος,

(Τροπολογία 2)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(5α) ότι επί του παρόντος δεν υφίσταται καμία αξιολόγηση εκ μέρους της ΕΚΤ σχετικά με τον συνυπολογισμό των παραγώγων[semigr ] ότι η ΕΚΤ πρέπει να εξετάσει διεξοδικά αυτό το θέμα σε νέα ανακοίνωσή της για τα παράγωγα[semigr ]

(Τροπολογία 3)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(6α) ότι η πολιτική των ελάχιστων αποθεματικών αποτελεί σημαντικό μέσο για τη σταθεροποίηση μεσοπρόθεσμων επιτοκίων ελέγχοντας την νομισματική επέκταση και δημιουργώντας πιστωτικές δυνατότητες, ιδιαίτερα εν όψει ενδεχόμενων μελλοντικών εξελίξεων στον τομέα του ηλεκτρονικού χρήματος, που θα μπορούσε να περιορίσει την χρήση χαρτονομισμάτων και, συνεπώς, να δυσχεράνει το έργο της ΕΚΤ[semigr ]

(Τροπολογία 4)

Άρθρο 1, παράγραφος 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4α. με τον όρο επιτόκια επί των ελάχιστων αποθεματικών νοούνται επιτόκια που ορίζει η ΕΚΤ επί αυτών των ελάχιστων αποθεματικών[semigr ]

(Τροπολογία 5)

Άρθρο 3, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Λαμβάνοντας υπόψη την σημασία της ανάπτυξης του ηλεκτρονικού χρήματος, πρέπει αυτό να περιληφθεί στη βάση των ελάχιστων αποθεματικών.

(Τροπολογία 6)

Άρθρο 4, τίτλος

>Αρχικό κείμενο>

Ποσοστά των αποθεματικών

>Κείμενο μετά την ψηφοφορία στο ΕΚ>

Ποσοστά των αποθεματικών

και εφαρμογή επιτοκίων επί των αποθεματικών

(Τροπολογία 7)

Άρθρο 4, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Επιτόκια που ορίζει η ΕΚΤ επί αυτών των ελάχιστων αποθεματικών κείνται πλησίον των επιτοκίων της αγοράς.

(Τροπολογία 8)

Άρθρο 7, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Οι κυρώσεις δεν επιβάλλονται εάν η καταστρατήγηση ήταν δυνατόν να αποφευχθεί για μη προβλέψιμους λόγους ή εάν το ενδιαφερόμενο ίδρυμα έχει προχωρήσει σε εκκαθάριση.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με τη σύσταση της Ευρωπαϊκής Κεντρικής Τράπεζας για έναν κανονισμό του Συμβουλίου που αφορά την εφαρμογή ελάχιστων αποθεματικών από την Ευρωπαϊκή Κεντρική Τράπεζα (C4-0451/98 - 98/0808(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την σύσταση της Ευρωπαϊκής Κεντρικής Τράπεζας προς το Συμβούλιο (C4-0451/98 - 98/0808(CNS)) ((ΕΕ C 246 της 6.8.1998, σελ. 6.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 106, παράγραφος 6 της Συνθήκης ΕΚ (C4-0451/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής (A4-0332/98),

1. εγκρίνει την σύσταση της Ευρωπαϊκής Κεντρικής Τράπεζας με την επιφύλαξη των τροποποιήσεων που επέφερε το Κοινοβούλιο[semigr ]

2. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην σύσταση της Ευρωπαϊκής Κεντρικής Τράπεζας[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο, την Επιτροπή και την Ευρωπαϊκή Κεντρική Τράπεζα.